Vispārējās tiesas 2025. gada 10. septembra spriedums – Telefónica Germany/EUIPO (“LOOP”)
(Lieta T-497/24) 1
(Eiropas Savienības preču zīme – Eiropas Savienības vārdiskas preču zīmes “LOOP” reģistrācijas pieteikums – Absolūti atteikuma pamati – Atšķirtspēja – Regulas (ES) 2017/1001 7. panta 1. punkta b) apakšpunkts – Aprakstošs raksturs – Regulas 2017/1001 7. panta 1. punkta c) apakšpunkts – Preču un pakalpojumu raksturam piemītošas objektīvās īpašības – Pietiekami tieša un konkrēta saikne – Lēmums, kas pieņemts pēc Vispārējās tiesas veiktās iepriekšējā lēmuma atcelšanas – “Res judicata” spēks – LESD 266. pants – Regulas 2017/1001 72. panta 6. punkts – Vispārējās tiesas grozīšanas pilnvaras)
Tiesvedības valoda – vācu
Lietas dalībnieki
Prasītāja: Telefónica Germany GmbH & Co. OHG (Minhene, Vācija) (pārstāvji: A. Fottner un M. Müller, advokāti)
Atbildētājs: Eiropas Savienības Intelektuālā īpašuma birojs (pārstāvis: M. Eberl)
Priekšmets
Ar prasību, kas pamatota ar LESD 263. pantu, prasītāja lūdz atcelt un grozīt Eiropas Savienības Intelektuālā īpašuma biroja (EUIPO) Apelācijas piektās padomes 2024. gada 30. jūlija lēmumu lietā R 2469/2023-5.
Rezolutīvā daļa
Atcelt Eiropas Savienības Intelektuālā īpašuma biroja (EUIPO) Apelācijas piektās padomes 2024. gada 30. jūlija lēmumu lietā R 2469/2019-5.
Apmierināt Telefónica Germany GmbH & Co. OHG minētajā apelācijas padomē iesniegto apelācijas sūdzību.
EUIPO atlīdzina tiesāšanās izdevumus, tostarp izdevumus, kas Telefónica Germany radušies Apelācijas padomē.
____________
1     OV C, C/2024/6450, 4.11.2024.